MP (LOK SABHA) LEH MINISTER OF TRIBAL AFFAIRS INKAWM,"835/2024-2025 Aizawl, June 15, 2024: Mizoram mamawh thlen a sawrkar laipui a mi pawimawh tak tak kawm a New Delhi a thang Lok Sabha MP Pu Richard Vanlalhmangaiha chuan nimin (14.6.2024) tlai khan Ministry of Tribal Affairs changtu Cabinet Minister Pu Jaul Oram chu a chenna inah hmu in an inkawm. MP (Lok Sabha) chuan Union Cabinet Minister hnenah hian Mizoram chungchang hrilhin, sawrkar laipui atanga puih mamawhna lai te a sawi a. Tribal Affairs Minister chuan Mizoram hmasawnna a ngaihpawimawh thu sawiin, thawhhona tha tak an neih zui a beisei thu a sawi bawk. MP Pu Richard Vanlalhmangaiha chuan Chief Minister nen an la hmuh leh tur thu hrilh in, Cabinet Minister chu Mizoram a zin turin a sawm bawk a ni. Attachment Loading attachment...",Dated: 15 th Jun 24 3:04 PM,https://dipr.mizoram.gov.in/post/mp-lok-sabha-leh-minister-of-tribal-affairs-inkawm